**TERVEZET**

**Ászár Község Önkormányzat Képviselő-testületének**

**11/2016. (X.20.) önkormányzati rendelete**

**a hulladékgazdálkodási közszolgáltatásról**

Ászár Község Önkormányzat Képviselő-testülete „a hulladékról” szóló 2012. évi CLXXXV. törvény 88. § (4) bekezdésének a) b) és d) pontjaiban kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

1. **A hulladékgazdálkodási közszolgáltatás tartalma, a közszolgáltatási terület határa, fogalom meghatározások**

**1.§**

1. A közszolgáltatási terület határa Ászár község közigazgatási területe.
2. E rendelet alkalmazásában:
3. *házhoz menő gyűjtés:* a közszolgáltató által megvalósított olyan elkülönített gyűjtés, melynek keretében az önkormányzati rendeletben meghatározott hulladékfajtákat a közszolgáltató az ingatlanhasználótól átvéve szállítás során is elkülönítetten kezeli
4. *hulladékgyűjtő naptár:* azon előre meghatározott ürítési napok jegyzéke, melyeken a vegyes hulladéknak, valamint az elkülönítetten gyűjtött hulladéknak az ingatlanhasználótól a Közszolgáltató általi szállítása megvalósul és amely tartalmazza az ürítés útvonalát is.
5. *szüneteltetés:* olyan jogintézmény, amelynek alapján az ingatlanhasználó a Közszolgáltató felé tett írásbeli bejelentése alapján a hulladékgazdálkodási közszolgáltatás biztosítása a Közszolgáltató által felfüggesztésre kerül.
6. *Tetra Pak hulladék:* olyan kartondoboz hulladék, amelynek anyaga 75%-ban papír, 20%-ban polietilén, 5%-ban alumínium,
7. *többlethulladék:* az ingatlanhasználónál keletkező, a közszolgáltatási szerződés szerinti gyűjtőedény méretét alkalmanként meghaladó háztartási hulladék.
8. *üdülőingatlan:* „a helyi adókról” szóló 1990. évi C. törvény 52. § 20. pontjában meghatározott ingatlan, vagy üdülőként használt ingatlan.
9. **A közszolgáltató tagjai, alvállalkozók aránya**

**2.§**

1. Ászár Község Önkormányzat (a továbbiakban: Önkormányzat) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdésének 19. pontjában meghatározott kötelező közfeladatot a Közép-Duna Vidéke Hulladékgazdálkodási Önkormányzati Társulás (a továbbiakban: Társulás) létrehozásával, látja el, oly módon, hogy a társulási megállapodásban meghatározott önkormányzati feladat és hatásköröket a Társulás számára átadja.
2. A Társulás a társulási megállapodásban rögzített feladatok ellátása érdekében a Vertikál-Oroszlány Hulladékgazdálkodási Együttműködéssel, 2024. 01. 26-ig fennálló szerződést kötött.
3. A Vertikál-Oroszlány Hulladékgazdálkodási Együttműködés tagjai:
4. a Vertikál Közszolgáltató Nonprofit Zártkörűen Működő Részvénytársaság,
5. az Oroszlányi Környezetgazdálkodási Nonprofit Zártkörűen Működő Részvénytársaság, és
6. a Vertikál Vagyonkezelő és Szolgáltató Zártkörűen Működő Részvénytársaság.
7. A Vertikál-Oroszlány Hulladékgazdálkodási Együttműködés tagjainak a közszolgáltatás egészéhez viszonyított aránya:
8. a Vertikál Közszolgáltató Nonprofit Zártkörűen Működő Részvénytársaság esetén 48,091 %,
9. az Oroszlányi Környezetgazdálkodási Nonprofit Zártkörűen Működő Részvénytársaság esetén 24,315 %, és
10. a Vertikál Vagyonkezelő és Szolgáltató Zártkörűen Működő Részvénytársaság esetén 27,594 %.
11. Ászár közigazgatási területén a hulladékgazdálkodási tevékenységet a a Vertikál Közszolgáltató Nonprofit Zártkörűen Működő Részvénytársaság (a továbbiakban: Közszolgáltató) látja el.
12. A Közszolgáltató feladata ellátásához alvállalkozókat vesz igénybe. A Közszolgáltató által igénybe vett alvállalkozóknak a megnevezése és a közszolgáltatás egészéhez viszonyított aránya:
13. a Délszolg Kft. esetében 17%,
14. az Eszköz Kft. esetében 11.1 %, és
15. a Bakonyszolg Kft. esetében 10 % alatti.
16. **A hulladékgazdálkodási közszolgáltatás ellátásának rendje, módja, a közszolgáltató és az ingatlanhasználó ezzel összefüggő jogai és kötelezettségei, a hulladékgazdálkodási bírság és a gyűjtőedényzet**

**3.§**

1. Az ingatlanhasználó köteles a települési hulladék részét képező elkülönítetten gyűjtött hulladékokat hulladékgyűjtő zsákban külön gyűjteni.
2. Az ingatlanhasználó a hulladékgazdálkodási közszolgáltatás ellátásáért hulladékgazdálkodási közszolgáltatási díjat fizet.
3. A közszolgáltatási díjat az ingatlanhasználó számla ellenében, a számla kézhezvételének napját követő 15 napos határidőn belül, negyedévente, utólag köteles megfizetni.
4. A közszolgáltatási díj fizetésének módja:

a) készpénz,

b) csoportos beszedési megbízás,

c) banki átutalás, vagy

d) készpénzátutalási megbízás.

1. A díjfizetési módot az ingatlanhasználó szabadon választja meg, valamint jogosult a választott fizetési módot változás bejelentési eljárásban megváltoztatni.
2. A Közszolgáltató szállítóeszközéhez rendszeresített, vegyes hulladék gyűjtésére szolgáló gyűjtőedények megvásárlásáról, pótlásáról, elhelyezéséről és javításáról az ingatlanhasználó gondoskodik.
3. A szabvány gyűjtőedényt – igény esetén – a Közszolgáltató bérleti díj ellenében, a bérleti szerződés alapján biztosítja az ingatlanhasználónak, a Polgári Törvénykönyv bérletre vonatkozó szabályai szerint.
4. Hulladékgyűjtő edényt hulladékszállítási időszakon kívül közterületen kizárólag hatályos közterület-használati engedély birtokában szabad elhelyezni.
5. A közszolgáltató részére a gyűjtőedényt a szállítást megelőző napon 18 óra és a szállítás napján reggel 6 óra között kell a közterületre kihelyezni, kivéve a (8) bekezdésben foglaltakat, valamint a Közszolgáltatóval előzetesen egyeztetett szállítást. A kiürített edényeket a szállítás napján a közterületről be kell vinni.

**4.§**

1. A Közszolgáltató köteles hulladékgyűjtési naptárt készíteni. A hulladékgyűjtési naptárt a Közszolgáltató honlapján közzétenni. Az Önkormányzat helyben szokásos módon közzéteszi a hulladékgyűjtő naptárat.

**5.§**

1. Ha az elkülönítetten gyűjtött hulladék elhelyezésére szolgáló gyűjtőedényben nem a megfelelő fajtájú elkülönítetten gyűjtendő hulladék kerül elhelyezésre, a Közszolgáltató az elkülönített gyűjtés szabályainak megsértését dokumentálja, és az ingatlanhasználót felszólítja az elkülönített gyűjtés szabályainak jövőbeni betartására, a gyűjtőedényben elhelyezett pedig hulladékot vegyes hulladékként hulladékkezelésre szállítja el.
2. Amennyiben a Közszolgáltató – 5. § (1) bekezdésben foglaltaknak megfelelő - felszólítását követően az ingatlanhasználó egy éven belül az 5. § (1) bekezdésben foglaltak szerint újabb alkalommal megsérti az elkülönített gyűjtés szabályait, a Közszolgáltató az elkülönített hulladék gyűjtés szabályainak megsértését dokumentálja, a dokumentumokat megküldi a település jegyzője részére, és kezdeményezi a hulladékgazdálkodási bírság kiszabását.

**6.§**

1. Az Önkormányzat az elkülönített hulladékgyűjtési rendszer keretében a vegyes hulladéknak a hullagékfajtáktól (pl. papír, fém, műanyag, üveg, Tetra Pak, zöldhulladék) elkülönített gyűjtését szervezimeg.
2. a papír,
3. a fém,
4. a műanyag,
5. a Tetra Pak
6. az üveg és
7. a zöldhulladék

hulladékfajtáktól elkülönített gyűjtését szervezi meg.

1. A 6. § (1) bekezdésének a)-d) pontjaiban meghatározott hulladékfajták elkülönített gyűjtése házhoz menő gyűjtéssel valósul meg. A 6. § (1) bekezdésének e) pontjában meghatározott hulladékfajta gyűjtése hulladékgyűjtő szigetek útján valósul meg. A 6. § f) pontban meghatározott, nem komposztált hulladékfajta gyűjtését szabványos gyűjtőedényzet és hulladékgyűjtő zsák hiányában a vegyes hulladék gyűjtésére szolgáló gyűjtőedényben kell gyűjteni.
2. Az elkülönítetten gyűjtött hulladékot a Közszolgáltató legalább havonta egy alkalommal köteles elszállítani.
3. A többlethulladék gyűjtésére a Közszolgáltató által forgalmazott hulladékgyűjtő zsákot kell igénybe venni.

(5) Az ingatlanhasználó naptári évente egy alkalommal jogosult a Közszolgáltatónál történő bejelentést és előzetes időpont-egyeztetést követően a háztartásában keletkező lomhulladék térítésmentes elszállíttatására, kivéve, ha közszolgáltatási díj-hátraléka áll fenn.

(6) A vegyes hulladékot, a Közszolgáltató a teljes közszolgáltatási területről heti egy alkalommal szállítja el, a hulladékgyűjtő naptárban megjelölt napokon. A szállítás a hulladékgyűjtő naptárban megjelölt napon történik.

**7.§**

1. A vegyes hulladék gyűjtésére szolgáló, választható gyűjtőedények mérete:
2. 60 literes gyűjtőedény,
3. 80 literes gyűjtőedény,
4. 110 literes gyűjtőedény,
5. 120 literes gyűjtőedény,
6. 240 literes gyűjtőedény,
7. 770 literes gyűjtőedény,
8. 1100 literes gyűjtőedény.
9. **A hulladékgazdálkodási közszolgáltatási szerződés**

**8. §**

1. A közszolgáltató kezdeményezi az ingatlanhasználóval a hulladékgazdálkodási közszolgáltatási szerződés megkötését.
2. Az ingatlanhasználókkal megkötendő közszolgáltatás igénybevételéről szóló szerződés az alábbiakat tartalmazza:
3. a közszolgáltató azonosító adatait, valamint az ingatlanhasználónak a Ht. 38. § (3) bekezdése szerinti adatait,
4. a közszolgáltatás igénybevételének kezdő napját,
5. a teljesítés helyét,
6. az ingatlanhasználó által használt gyűjtőedényt űrtartalom és darabszám szerint,
7. a gyűjtőedények használatának jogcímét és módját,
8. a közszolgáltatási díj megfizetésének módját,
9. a szerződés módosításának, feltételeit,
10. szerződéskötés helyét, idejét
11. szerződő felek aláírását.
12. A hulladékgazdálkodási közszolgáltatás ellátására vonatkozó, az ingatlanhasználó és a közszolgáltató közötti jogviszony az (1) bekezdésben foglalt szerződés megkötésével, valamint a szolgáltatás igénybevételével jön létre, vagyis amikor a közszolgáltató az ingatlanhasználó számára a szolgáltatást felajánlja úgy, hogy rendelkezésre áll a közszolgáltatás teljesítésére azáltal, hogy a megjelölt ürítési napokon megkísérli a hulladék átvételét és elszállítását.
13. **Az ingatlanhasználó részéről történő szüneteltetés, az üdülőingatlanokra vonatkozó sajátos szabályok**

**9.§**

1. A szüneteltetés alkalmanként legfeljebb hat hónap időtartamra kérhető. A kérelem korlátlan alkalommal megismételhető.
2. A szüneteltetés feltételei:
3. a szüneteltetéssel érintett ingatlan vonatkozásában érvényes közszolgáltatási szerződés álljon fenn, és
4. a szüneteltetéssel érintett ingatlan lakatlan vagy beépítetlen lakatlan ingatlan, illetve üdülőingatlan vagy üdülőként használt ingatlan.
5. Az ingatlan lakatlan, beépítetlen lakatlan mivoltát, üdülő, valamint üdülőként használt jellegét a kérelmező ingatlanhasználónak kell igazolnia, a települési önkormányzat által kiállított erre vonatkozó igazolás alapján.
6. A szüneteltetésre vonatkozó kérelmet az 1. melléklet szerinti nyomtatványon kell a Közszolgáltatónál benyújtani. A kérelemhez mellékelni kell azt az igazolást, amely a szüneteltetés feltételeinek fennállását igazolja. A szüneteltetés feltételeinek hiánytalan igazolása esetén a szüneteltetés joghatásai a kérelem benyújtásának napjával állnak be.
7. A szüneteltetés fennállása alatt bekövetkező, a szüneteltetést érintő bármely változást a kérelmező ingatlanhasználó köteles a változás bekövetkezésétől számított öt munkanapon belül a Közszolgáltatónál változás bejelentési eljárás keretében bejelenteni.
8. Az e címben nem szabályozott kérdésekben a lakóingatlanra vonatkozó általános szabályokat kell alkalmazni. Üdülőingatlanok, illetőleg időlegesen használt ingatlanok esetén a fizetendő közszolgáltatási díj megállapításánál a díjfizetési időszak helyett a használati szezon időtartamát kell alapul venni.
9. **Változás bejelentési eljárás és ellenőrzés**

**10.§**

1. Amennyiben a közszolgáltatási szerződéssel kapcsolatos jogviszonyban – különösen a nyújtott kedvezménnyel, vagy igényelt szüneteltetéssel kapcsolatban – változás áll be, akkor az érintett ingatlan ingatlanhasználója köteles azt, a változás bekövetkezésétől számított 5 munkanapon belül a Közszolgáltatónak bejelenteni.
2. A változás bejelentés írásban, a 2. melléklet szerinti nyomtatványon történik.
3. A változás bejelentésének az elmulasztása esetén az ingatlanhasználó nem jogosult mindazokra a szünetelésből fakadó előnyökre, amelyek a változás bejelentését megelőzően megillették.
4. **Záró rendelkezések**

**11.§**

1. Ez a rendelet 2016. november 1. napján lép hatályba.
2. Hatályát veszti

1. Ászár Község Önkormányzat Képviselő-testületének a hulladékgazdálkodásról szóló 2000. évi XLIII. törvény végrehajtásáról szóló 6/2003. (IV.8.) önkormányzati rendelete,

2. Ászár Község Önkormányzat Képviselő-testületének a hulladékgazdálkodásról szóló 2000. évi XLIII. törvény végrehajtásáról kiadott 6/2003. (IV.8.) sz. rendelet módosításáról szóló 15/2008. (XII.20.) önkormányzati rendelete.

 Pekár Zsolt dr Istvándi Csilla

polgármester jegyző

Kihirdetve:

2016. október 20.

dr Istvándi Csilla

 jegyző

1. **melléklet a 11/2016. (X.20.) önkormányzati rendelethez**

**Kérelem**

**hulladékgazdálkodási közszolgáltatás szüneteltetésére**

Kérelmező ingatlanhasználó családi- és utóneve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező ingatlanhasználó lakóhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelemmel érintett ingatlan címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelemmel érintett ingatlan jellege: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szüneteltetés kezdő időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szünetelés várható záró időpontja (nem lehet

hosszabb a kezdő időponttól számított 6 hónapnál): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tudomásul veszem, hogy amennyiben a fent közölt adatokban a szüneteltetés joghatálya alatt változás áll be, annak tényét a Közszolgáltatónak a változás beállásától számított öt munkanapon belül köteles vagyok a Közszolgáltatónak változás bejelentési eljárásban bejelenteni.

Kérelemhez csatolandó igazolás: Az ingatlan lakatlan, beépítetlen lakatlan mivoltját, üdülő, valamint üdülőként használt jellegét igazoló, települési önkormányzat által kiállított igazolás.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aláírás: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **melléklet a 11/2016. (X.20.) önkormányzati rendelethez**

**Változás bejelentési nyomtatvány**

Kérelmező ingatlanhasználó családi- és utóneve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező ingatlanhasználó lakóhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelemmel érintett ingatlan címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelemmel érintett jogi tény: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Változás kezd időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kijelentem, hogy az általam közölt bejelentés a valóságnak megfelel.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aláírás: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_